Държавен вестник, бр. 37, 2024 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  37
цеса на обучението на децата и учениците за 
насърчаване на здравословен начин на живот 
и формиране на здравна култура.
За реализацията на планираните реформи 
ще бъдат осигурени целеви инвестиции:
Ø Инвестиция 1: Модернизиране на бол-
ничните заведения 
Инвестицията, която ще се реализира в 
рамките на финансиран със средства по ПВУ 
проект, е насочена към укрепване на капа-
цитета на структурите, които са ключови за 
здравната система в страната – педиатричната 
помощ и системата за диагностика и лечение 
на онкологични заболявания. 
Ø Инвестиция 2: Центрове за интервенци-
онална диагностика и ендоваскуларно лечение 
на мозъчно-съдови заболявания
Инвестицията е насочена към подобряване 
на условията за интервенционална диагностика 
и ендоваскуларно лечение на мозъчносъдови 
заболявания и обучение на специалисти в 
областта на ендоваскуларното лечение на 
мозъчно-съдови заболявания в Република 
България. 
Ø Инвестиция 3: Модернизация на психи-
атричната помощ
Инвестицията е насочена към подобряване 
на материално-техническата база в структу-
рите от системата на психиатричната помощ 
за предоставяне на качествена здравна услу-
га, осигуряване на съвременни възможности 
за лечение и рехабилитация на пациентите, 
както и за развитие на възможностите за 
приобщаването им към обществото.
Ø Инвестиция 4: Създаване на система 
за оказване на спешна медицинска помощ 
по въздуха 
Инвестицията има за цел да създаде сис-
тема за предоставяне на модерна и квалифи-
цирана спешна медицинска помощ по въздух 
в рамките на така наречения „златен час“ с 
последващ транспорт на пациенти и ранени, 
при необходимост, от и до всяка географска 
точка на страната, транспорт на пациенти 
между лечебните заведения и доставяне на 
медицинско оборудване, кръв, органи и ле-
карствени продукти. 
Ø Инвестиция 5: Национална цифрова 
платформа за медицинска диагностика 
Инвестицията има за цел да обхване циф­
ровата диагностика във всички медицински 
специалности и да създаде възможност за ге-
нериране на база данни цифрови изображения 
и нейната вторична обработка посредством 
валидирани алгоритми за машинно самообу-
чение, невронни мрежи и др. 
Ø Инвестиция 6: Подобряване на нацио-
налната система за спешни комуникации на 
номер 112 
Инвестицията цели осигуряване на ка-
чествена европейска услуга Единен евро-
пейски номер 112 за оказване съдействие на 
гражданите при необходимост от помощ и 
повишаване обхвата на предоставяната услуга 
в съответствие с напредъка и развитието на 
технологиите чрез създаване на развиваща 
се единна комуникационно-информационна 
платформа, гарант за сигурност и доверие 
на гражданите. 
Ø Инвестиция 7: Развитие на амбулатор-
ните грижи 
Инвестицията е насочена към подобряване 
на общественото здраве и включва дейности 
за укрепване и приоритизиране на извънбол-
ничната медицинска помощ в страната. 
Националният план за възстановяване и ус-
тойчивост е интегриран документ и като такъв 
включва и редица други мерки и инвестиции, 
които имат подкрепящ ефект по отношение на 
здравните политики, в т.ч. екологични, мерки, 
свързани с образование, наука и иновации, 
информационна свързаност и други.
При анализа на националните стратегичес­
ки документи се вижда, че в Националната 
програма за развитие БЪЛГАРИЯ 2030 и 
Националния план за възстановяване и ус-
тойчивост, макар и разработвани в различна 
обстановка – в периода преди и след най-го-
лемите пикове на епидемията от COVID-19, 
като приоритетни се извеждат едни и същи 
цели, политики и области на въздействие, 
което потвърждава извода, че епидемията 
от COVID-19 само допълнително задълбочи 
проблемите в сектора на здравеопазването 
и демонстрира много категорично посоката, 
в която трябва да се развиват българското 
общество и българската здравна система, 
за да може да се подобри здравето и да се 
предпази от бъдещи заплахи, възползвайки 
се от най-добрите практики и достиженията 
на медицинската наука и технологии. 
COVID-19 показа и нуждата от стратегиче-
ско и оперативно планиране и управление на 
процесите, свързани с опазване на здравето 
във всички сектори и на всички нива и пот­
върди позабравената и останала недоразбрана 
максима, че „здравето трябва да е във всички 
политики“. Научените уроци от това следва 
да се имат предвид в бъдеще при планиране 
и реализиране на политиките, свързани с 
превенцията на заболяванията и намаляване 
на вредата от рисковите фактори с цел подоб­
ряване на здравето на българските граждани.
Последиците от войната в Украйна изпра-
вят пред ново предизвикателство системите 
на здравеопазване в европейските страни и 
налагат да се прилага координиран подход за 
интеграция в здравната система на бежанци, 
търсещи убежище, и мигранти в Република 
България с цел адекватен здравен отговор на 
нуждите им като уязвима група, едновременно 
с подобряване на многосекторните политики 
за активното им включване в икономическия 
и социалния живот на страната.